CELEX: 31999R1352
Language: el
Date: 1999-06-23 00:00:00
Title: Κανονισμός (ΕΚ) αριθ. 1352/1999 της Επιτροπής, της 23ης Ιουνίου 1999, σχετικά με την παράταση της προθεσμίας για τη σπορά της περιόδου 1999/2000, στο πλαίσιο ορισμένων αροτραίων καλλιεργειών σε ορισμένες περιοχές

Avis juridique important

|

31999R1352

Κανονισμός (ΕΚ) αριθ. 1352/1999 της Επιτροπής, της 23ης Ιουνίου 1999, σχετικά με την παράταση της προθεσμίας για τη σπορά της περιόδου 1999/2000, στο πλαίσιο ορισμένων αροτραίων καλλιεργειών σε ορισμένες περιοχές  

Επίσημη Εφημερίδα αριθ. L 162 της 26/06/1999 σ. 0009 - 0011

ΚΑΝΟΝΙΣΜΟΣ (ΕΚ) αριθ. 1352/1999 ΤΗΣ ΕΠΙΤΡΟΠΗΣτης 23ης Ιουνίου 1999σχετικά με την παράταση της προθεσμίας για τη σπορά της περιόδου 1999/2000, στο πλαίσιο ορισμένων αροτραίων καλλιεργειών σε ορισμένες περιοχέςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΟΚ) αριθ. 1765/92 του Συμβουλίου, της 30ής Ιουνίου 1992, για τη θέσπιση καθεστώτος στήριξης των παραγωγών ορισμένων αροτραίων καλλιεργειών(1), όπως τροποποιήθηκε τελευταία από τον κανονισμό (ΕΚ) αριθ. 1251/1999(2), και ιδίως το άρθρο 12,Εκτιμώντας:(1) ότι το άρθρο 10 παράγραφος 2 του κανονισμού (ΕΟΚ) αριθ. 1765/92 προβλέπει ότι, για να δύνανται να επωφελούνται των αντισταθμιστικών πληρωμών για τα σιτηρά, τις πρωτεϊνούχες καλλιέργειες και τους σπόρους λιναριού στο πλαίσιο του καθεστώτος στήριξης ορισμένων αροτραίων καλλιεργειών, οι παραγωγοί οφείλουν να έχουν σπείρει το αργότερο μέχρι τις 15 Μαΐου πριν από την εν λόγω συγκομιδή·(2) ότι το άρθρο 9 του κανονισμού (ΕΚ) αριθ. 658/96 της Επιτροπής, της 9ης Απριλίου 1996, περί ορισμένων εκ των όρων χορήγησης αντισταθμιστικών πληρωμών στο πλαίσιο του καθεστώτος στήριξης των παραγωγών ορισμένων αροτραίων καλλιεργειών(3), όπως τροποποιήθηκε τελευταία από τον κανονισμό (ΕΚ) αριθ. 610/1999(4), ορίζει τις προθεσμίες για την σπορά των ελαιούχων καλλιεργειών·(3) ότι, λόγω των ιδιαιτέρως δριμείων φετινών κλιματολογικών συνθηκών, δεν θα είναι εφικτή, σε όλες τις περιπτώσεις, η τήρηση των προθεσμιών που έχουν οριστεί για τη σπορά όσον αφορά σε πολλά κράτη μέλη· ότι, επομένως, χρειάζεται να παραταθεί η προθεσμία σχετικά με την σπορά σιτηρών ή/και ελαιούχων καλλιεργειών ή/και πρωτεϊνούχων καλλιεργειών ή/και σπόρων λιναριού, που πραγματοποιούνται στο πλαίσιο της περιόδου 1999/2000, εφόσον παρίσταται ανάγκη για ορισμένες συγκεκριμένες περιοχές· ότι, προς αυτόν το σκοπό, χρειάζεται, όπως το επιτρέπει το άρθρο 12 έβδομη περίπτωση του κανονισμού (ΕΟΚ) αριθ. 1765/92, να επιτραπεί παρέκκλιση από τους κανονισμούς (ΕΟΚ) αριθ. 1765/92 και (ΕΚ) αριθ. 658/96·(4) ότι ο κανονισμός (ΕΚ) αριθ. 1098/1999 της Επιτροπής(5) παρέτεινε την προθεσμία, για τη σπορά ορισμένων αροτραίων καλλιεργειών σε ορισμένες περιοχές, που πραγματοποιείται στο πλαίσιο της περιόδου 1999/2000·(5) ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της κοινής επιτροπής διαχείρισης των σιτηρών, των λιπαρών ουσιών και των αποξηραμένων ζωοτροφών,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Στο παράρτημα ορίζονται οι προθεσμίες για τις σπορές, στο πλαίσιο της περιόδου 1999/2000, για τις καλλιέργειες τα κράτη μέλη και τις αντίστοιχες περιοχές.Άρθρο 2Ο παρών κανονισμός τίθεται σε ισχύ την τρίτη ημέρα μετά από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.Εφαρμόζεται από τις 15 Μαΐου 1999.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 23 Ιουνίου 1999.Για την ΕπιτροπήFranz FISCHLERΜέλος της Επιτροπής(1) ΕΕ L 181 της 1.7.1992, σ. 12.(2) ΕΕ L 160 της 26.6.1999, σ. 1.(3) ΕΕ L 91 της 12.4.1996, σ. 46.(4) ΕΕ L 75 της 20.3.1999, σ. 24.(5) ΕΕ L 133 της 28.5.1999, σ. 25.ΠΑΡΑΡΤΗΜΑΤελική προθεσμία για τη σπορά καλλιεργειών για την εμπορική περίοδο 1999/2000>ΘΕΣΗ ΠΙΝΑΚΑ>